
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/23-02/
Ur.br: 2196-8-01/02-23-01
Bogdanovci, 24. travnja 2023. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21 i 21/22), predsjednica vijeća Anamarija Savić Bajac predlaže ovaj:

Z A P I S N I K

sa 25. sjednice općinskog vijeća koja je održana 24.04.2023. godine sa početkom u 19,00 sati u zgradi Općine Bogdanovci.

NAZOČNI VIJEĆNICI:
Andrija Krizmanić, Boris Grbić, Dalibor Katić, Mirko Hardi, Gelo Marijan, Mario Pavlović, Zvonko Kostelnik, Zvonimir Mudri

ODSUTNI VIJEĆNICI:  Jelena Vinaj, Anamarija Savić Bajac

NAZOČNE SLUŽBENE OSOBE:
Maja Župan, Marko Barun, Tanja Grbanović Vidović

GOSTI:  Olesja Raguž

Zamjenik predsjednice općinskog vijeća gosp. Krizmanić pozdravio je sve prisutne, ispričao se u ime predsjednice jer iz osobnih razloga nije mogla nazočiti današnjoj sjednici, te je predložio sljedeći dnevni red:

1. Usvajanje zapisnika s protekle sjednice općinskog vijeća Općine Bogdanovci
2. Prijedlog Kodeksa ponašanja članova Općinskog vijeća Općine Bogdanovci
3. Prijedlog Odluke o raspisivanju izbora za članove Vijeća mjesnih odbora na području Općine Bogdanovci 
4. Prijedlog Odluke o prihvaćanju Izvještaja o provedenim (i planiranim) aktivnostima na gospodarenju otpadom tvrtke Komunalac d.o.o. Vukovar, na području Općine Bogdanovci za 2022. godinu 
5. Prijedlog Odluke o izmjenama I dopunama Odluke o grobljima na području Općine Bogdanovci
6. Različito 

Gosp. Katić postavlja upit vezano za očitovanja od Ministarstva poljoprivrede i Vukovarsko-srijemske županije na Odluku o izmjeni odluke o odabiru najpovoljnije ponude za zakup poljoprivrednog zemljišta u vlasništvu RH na području Općine Bogdanovci, zbog čega se to stavili uz material za sjednicu vijeće, s obzirom da se povjerenstvo još nije sastalo, povjerenstvo u srijedu ima sastanak??
Gđa. Grbanović pojašnjava kako je vijeće donijelu gore navednu Odluku i samo smo Vas htjeli upoznati sa navedenim očitovanjima, ništa drugo. Navedeno nije točka dnevnog reda, niti se po tim očitovanjima treba išta odlučivati, samo da imate na znanje. Predsjedniku povjerenstva poslana su oba očitovanja I upoznat je s istima. Nakon ovih očitovanja, vjerojatno će se Povjerenstvo opet morati sastati 8-10 puta, znate kada bi tek onda vijeće bilo upoznati s ovim očitovanjima?! Znači ovo je isključivo samo informacija što su se očitovali Ministarstvo poljoprivrede I VSŽ na Odluku koju ste Vi donijeli.
Gosp. Pavlović postavlja upit tko će platiti tolike sastanke Povjerenstva?
Gosp. Gelo predlaže da dalje o tome raspravljamo pod točkom razno.
Gosp. Gelo također navodi kako se očitovanja odnose na Odluku koju je donijelo vijeće, na prijedlog Povjerenstva, te smatra da trebamo biti upoznati sa očitovanjima Ministarstva I Županije, a Povjerenstvo će se svakako sastati I razmotriti I odlučiti kako će dalje postupati po navedenim očitovanjima.

Gosp. Katić također postavlja upit vezano za točku 5. Prijedlog Odluke o izmjenama I dopunama Odluke o grobljima na području Općine Bogdanovci, izvjestitelj je gosp. Marko Barun, zašto nema gosp. Marijana Marića, pošto je on komunalni redar I upavitelj groblja, te smatram da je adekvatna osoba koja bi trebala obrazložiti ovu točku.

Gosp. Krizmanić predlaže da se sada glasa za dnevni red, a da se rasprave vode pod određenom točkom ili pod točkom različito.

Dnevni red dan je na glasanje, te je isti usvoje sa 5 glasova ZA, dva glasa protiv I jednim suzdržanim.

Nakon usvajanja dnevnog reda gosp. Katić napušta sjednicu.

Gosp. Pavlović navodi kako smatra da je ovo sve protuzakonito, da se podvaljuju dokumenti koji ne bi trebali biti u materijalu, jer nisu navedeni u dnevnom redu.
Navodi kako je materijale dobio u petak, a u ponedjeljak je već sjednica, na što gđa. Grbanović Vidović odgovara kako su materijali dostavljeni u srijedu, te još jednom napominje kako je ovo samo informacije radi, a da će se dalje o navedenoj temi raspravljati nakon što Povjerenstvo završi svoj posao i predloži vijeću svoju odluku.

Sjednicu napuštaju gosp. Pavlović i gosp. Mudri.

Nakon što su sjednicu napustila tri vijećnika, sukladno čl. 76. Poslovnika Općinskog vijeća sjednica se prekida, jer je utvrđeno da nema nazočnosti većine vijećnika.



Završeno u 19:25 sati


Zapisničar								Predsjednica općinskog vijeća
Maja Župan	   					          Anamarija Savić Bajac, bacc.admin.publ.

